Publication: Magyar Közlöny
Issue: MK-2004-36 (Year: 2004, Number: 36)
Era: 2004-2010
Section: érteni, a 192/2000. (XI. 24.) Korm. rendelet 3. számú melléklete eredménykimutatás 04. sor ab) pontból a tárgyidõszakra vonatkozóan.
Paragraph Index: 223

1. Az Országgyûlés jóváhagyja a magyar közlekedéspolitikát, amelynek stratégiai fõirányai: — az életminõség javítása, az egészség megõrzése, a területi különbségek csökkentése, a közlekedésbiztonság növelése, az épített és természeti környezet védelme, — az Európai Unióba való sikeres integrációnk elõsegítése, — a környezõ országokkal való kapcsolatok feltételeinek javítása, és ezen kapcsolatok bõvítése, — a területfejlesztési célok megvalósításának elõmozdítása, — a hatékony üzemeltetés és fenntartás feltételeinek megteremtése a szabályozott verseny segítségével. Egyetért a fõirányokból eredõ célokkal, a közlekedéspolitika prioritásaival és a megvalósítás érdekében az alábbi kiemelt területek fejlesztésével: Általános közlekedéspolitikai elemek, melyek megvalósítása elsõdleges, és összhangban áll az EU-közlekedéspolitika prioritásaival: — a páneurópai hálózat magyarországi bõvítése, hogy az országhatártól országhatárig tartó, a fõváros központúságot oldó gyorsforgalmi úthálózat fejlesztésével a folyamatosan növekvõ, transz-európai forgalmi terhelésnek is megfeleljen, egyúttal lehetõséget teremtve az uniós támogatások hazai felhasználásának növelésére; — a közlekedési alágazatok (vasúti, közúti, vízi és légi) összehangolása a fenntartható fejlõdés szem elõtt tartásával; — a közlekedésbiztonság javítása; — a környezetszennyezés (üvegházhatást okozó légnemû anyagok és szilárd összetevõk, valamint a zaj- és rezgésterhelés) csökkentése, a természeti és táji értékek védelme a közlekedési infrastruktúra fejlesztése és fenntartása során; — a közlekedési tarifák, díjak, kedvezmények és bevételkiegészítések korszerûsített, egységes alapokra helyezett EU-konform rendszere; a díjbeszedés, valamint az integrált menetjegyrendszer korszerû telematikai megoldásainak bevezetése; * A határozatot az Országgyûlés a 2004. március 22-i ülésnapján fogadta el. 2004/36. szám — a közlekedésben foglalkoztatottak jövedelmének növelése, munkakörülményeik korszerûsítése, a kor követelményeinek megfelelõ ismeretek megszerzése. Kiemelten kezelt fejlesztések a 2006-ig terjedõ szakaszban: — a páneurópai hálózat részeként országhatártól országhatárig tartó, valamint az országot É—D-i és K—Ny-i irányban átszelõ, a fõváros központúságot oldó gyorsforgalmi úthálózat idõarányos kiépítése oly módon, hogy a hálózat biztosítsa az adott térségnek a vele kapcsolatban lévõ más térségek felõli kedvezõ elérhetõségét; — a gyorsforgalmi úthálózat kiépítése célszerûen kapcsolódjék össze az adatátviteli informatikai hálózat kiépítésével; az állami tulajdonú autópályák üzemi és hírközlési, valamint jövõbeni elektronikus díjszedési, felügyeleti és ellenõrzési rendszerének mûködtetéséhez szükséges nagy kapacitású adatátviteli rendszer legyen alkalmas — üzleti alapon — egyéb célú szolgáltatások lehetõségének biztosítására; — a fõvárost elkerülõ gyorsforgalmi körgyûrû idõarányos kiépítése, valamint a fõváros északi oldalán épülõ egy, és az M0 déli hídjától az országhatárig terjedõ Duna-szakaszon (Szekszárdon kívül) a dunaújvárosi híd megépítése, a fõvárosra nehezedõ forgalmi nyomás csökkentése és a regionális kapcsolatok javítása céljából; — az európai normáknak megfelelõ vasúti törzshálózat fejlesztése (hazai és nemzetközi fõvonalak) az egységes európai vasúti hálózat részeként, amely biztosítja Magyarország tranzit szerepének visszaszerzését, valamint lehetõvé teszi az uniós tagországok irányában a nagy sebességû vasúti összeköttetést; — az elõvárosi vasúti közlekedés fejlesztése, jármûbeszerzési és jármûcsereprogram beindítása (melynek eredményeképpen jelentõsen csökkenthetõvé válik a belvárosok személygépkocsi forgalma, ezáltal pedig lényegesen csökken a káros anyag kibocsátás); — a korszerû és jó minõségû helyi és helyközi közforgalmú személyközlekedés biztosítása, ennek keretében elsõ lépésként a szolgáltató társaságok közötti átjárhatóságot biztosító új bérletrendszer megvalósítása a fõvárosban és vonzáskörzetében (Budapesti Közlekedési Szövetség). A 2015-ig prioritást élvezõ további fejlesztések: — a Nyugat-Dunántúlon átvezetõ, É—D-i közlekedési folyosó kialakítása, különös tekintettel az M9 és az M86-os gyorsforgalmi utak és a Sopron—Szombathelyen keresztül vezetõ, Bécs—Graz vasútvonal fejlesztésére; — a logisztikai szolgáltató központok hálózata és a korszerû kombinált fuvarozási terminálok fejlesztése, amelyek lehetõvé teszik a környezetkímélõ áruszállítások részarányának növelését; — a magyar Duna-szakaszon — nemzetközi összefogással — a megfelelõ vízi út és az Országos Közforgalmú Kikötõk infrastruktúrájának fejlesztése; — a regionális jelentõségû nemzetközi repülõterek fejlesztése; — a légiforgalmi szolgálat továbbfejlesztése, a légtér biztonságának növelése, a légiforgalmi irányítási rendszerek és eljárások európai harmonizálása és integrálása; — az igényeknek és követelményeknek megfelelõ, korszerû jármûpark megteremtése (beleértve az akadálymentesség igényét is); — a közlekedési pályák és szolgáltatások hatékonyabb kihasználását biztosító intelligens közlekedési rendszerek alkalmazása; — Budapest Ferihegy Nemzetközi Repülõtér (BFNR) kapacitásának és szolgáltatásainak bõvítése és a fõvárosi gyorsvasúti kapcsolata.

Source: https://magyarkozlony.hu/hivatalos-lapok/8d263563504ae5141199d740a8b852b860a59046/dokumentumok/3ab1b3ca5d836b12e01dfcc9c90a4df4a02b7969/letoltes